དབང་བསྐུར་བ་ལ༔ དང་པོ་བྷནྡྷ་བདུད་རྩི་ཐོགས་ལ༔ ཧཱུྃ༔ དུས་གསུམ་བདེ་གཤེགས་ཐམས་ཅད་དང་༔ མཁྱེན་རབ་དབང་པོའི་གསུང་གི་བཅུད༔ ཡབ་
ཡུམ་སྦྱོར་བའི་བྱང་ཆུབ་སེམས༔ ཡེ་ཤེས་བདུད་རྩི་མྱོང་གྲོལ་འདི༔ སྐལ་ལྡན་ཁྱོད་ཀྱི་ངག་ཏུ་བླུད༔ ངག་གི་སྒྲིབ་པ་ཀུན་དག་ཅིང་༔ གསང་བ་གསུང་གི་དབང་ཐོབ་ཤོག༔ རྩ་སྔགས་
རྣམས་ཀྱི་ཤམ་དུཿ༔ ཝཱཀ་ཨ་བྷི་ཥིཉྩ་ཨཱཿ དེ་ནས་གསུང་རབ་པོ་ཏི་གཏད་ལ༔ ཧཱུྃ༔ དུས་གསུམ་རྒྱལ་བ་ཐམས་ཅད་ཀྱི༔ ལྷུན་གྲུབ་རོལ་པའི་རང་རྩལ་ལས༔ ཆོས་ཕུང་ཡོངས་རྫོགས་པོ་ཏི་
འདིས༔ སྐལ་ལྡན་བུ་ལ་དབང་བསྐུར་རོ༔ འཆད་རྩོད་བརྩམ་པའི་དབང་ཐོབ་ཤོག༔ རྩ་སྔགས་ཤམ་དུཿ༔ ཝཱཀ་ཨ་བྷི་ཥིཉྩ་ཨཱཿ དེ་ནས་སྔགས་ཀྱི་ཡི་གེ་ཐོགས་ལ༔ ཧཱུྃ༔ དུས་གསུམ་སངས་
རྒྱས་ཐམས་ཅད་ཀྱི༔ མཁྱེན་བརྩེའི་ནུས་པའི་བདག་ཉིད་དཔལ༔ འཇམ་དཔལ་སྒྱུ་འཕྲུལ་རིགས་ལྔ་ཡི༔ གསང་སྔགས་རིག་སྔགས་གཟུངས་སྔགས་དང་༔ སྙིང་པོ་སྔགས་རྣམས་
བཅུད་དྲིལ་བའི༔ ཡང་སྙིང་སྔགས་ཀྱི་ཡི་གེ་འདིས༔ སྐལ་ལྡན་བུ་ལ་དབང་བསྐུར་རོ༔ གསང་སྔགས་རིག་སྔགས་གཟུངས་སྔགས་དང་༔ སྙིང་པོ་སྔགས་ཀྱི་དབང་ཐོབ་སྟེ༔
37
18

གཏེར་ བདུད་འཇོམས་གླིང་པའི་གསུང་། གསར།
བཟླས་པ་ཙམ་གྱིས་འགྲུབ་གྱུར་ཅིག༔ ཨོཾ་ཨ་ར་པ་ཙ་ན་དྷཱིཿ་ཧྲཱིཿ སྦྱོར་སྔགས་དྲུག་ཀྱང་བརྗོདཿ༔ ཝཱཀ་ཨ་བྷི་ཥིཉྩ་ཨཱཿ དེ་ནས་གཤིན་རྗེ་ཡ་མ་རཱ་ཛའི་སྔགས་གསུམ་གཏད་ལ༔ ཧཱུྃ༔ དྲེགས་པའི་
རྒྱལ་པོ་ཆེན་པོ་ནི༔ གཤིན་རྗེ་ཡ་མ་རཱ་ཛ་ཡི༔ གསུང་གསང་འདུས་པའི་སྔགས་གསུམ་གྱིས༔ སྐལ་ལྡན་བུ་ལ་དབང་བསྐུར་རོ༔ བཟླས་པ་ཙམ་གྱིས་འགྲུབ་གྱུར་ཏེ༔ འབོད་རྦད་
བསད་དང་གསུམ་གྱི་རྟགས༔ རིང་པོར་མི་ཐོགས་མངོན་གྱུར་ཏེ༔ མངོན་སྤྱོད་ཕྲིན་ལས་འགྲུབ་གྱུར་ཅིག༔ ཀཱ་ལ་རཱུ་པ་ཙ་མུནྟཱི་ཀཱ་ཨ་བྷི་ཥིཉྩ་ཨཱཿ དེ་ནས་ཕྲེང་བ་གཏད་ལ༔ ཧཱུྃ༔ སྔགས་
ཀྱི་བགྲང་ཕྲེང་འདི་གཏད་པས༔ རྣམ་པར་རྟོག་པ་དབྱིངས་སུ་སྒྲོལ༔ ཡེ་ཤེས་རོལ་པ་ལུ་གུ་རྒྱུད༔ ནམ་མཁའ་མཛོད་ལ་དབང་ཐོབ་ཤོག༔ རྩ་སྔགས་མཐར༔ ཝཱཀ་ཨ་བྷི་ཥིཉྩ་ཨཱཿ
དེ་ནས་ཤེར་དབང་བསྐུར་བ་ལ༔ རིག་མ་གཏད་ལ༔ ཧཱུྃ༔ ལྷན་སྐྱེས་ཡེ་ཤེས་རོལ་པའི་གདངས༔ བདེ་ཆེན་སྦྱོར་བའི་ཡུམ་ཆེན་མོ༔ སྐལ་ལྡན་ཁྱོད་ལ་གཏད་པ་ཡིས༔ ཐབས་ཤེས་སྙོམས་འཇུག་
རོལ་པའི་འཕྲུལ༔ དགའ་བ་བཞི་ཡི་བྱེད་ལས་ཀྱིས༔ ཟག་མེད་བདེ་སྟོང་ཡེ་ཤེས་སྐུ༔ ཀུན་ཏུ་བཟང་པོར་སངས་རྒྱས་ཤོག༔ རྩ་སྔགས་མཐར༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་དབྱངས་ཅན་
38

རིགས་ལྔ་ཐོགས་ལ༔ ཧཱུྃ༔ ནམ་མཁའ་དག་སྦྱོར་ནམ་མཁའི་དབྱིངས༔ ཆུ་ཁམས་དག་སྦྱོར་ཆུ་ཡི་དབྱིངས༔ ས་ཁམས་དག་སྦྱོར་ས་ཡི་དབྱིངས༔ མེ་ཁམས་
དག་སྦྱོར་མེ་ཡི་དབྱིངས༔ རླུང་ཁམས་དག་སྦྱོར་རླུང་གི་དབྱིངས༔ྋཐམས་ཅད་སྟོང་པར་རོལ་པ་མོ༔ ཡེ་ཤེས་རིགས་ལྔའི་དབྱངས་ཅན་མ༔ སྐལ་ལྡན་ཁྱོད་ལ་གཏད་པ་ཡིས༔
བདག་མེད་རྟོགས་པའི་ཤེས་རབ་ཀྱིས༔ ཁམས་གསུམ་འཁོར་བ་སྟོང་པར་བཤིགས༔ ཡེ་ཤེས་ལྔ་ཡི་ཀློང་བརྡོལ་ནས༔ གདོད་མའི་མགོན་པོར་སངས་རྒྱས་ཤོག༔ རྩ་སྔགས་མཐར༔
ཙིཏྟ་པྲཛྙཱ་ཛྙཱ་ན་ཨ་བྷི་ཥིཉྩ་ཧཱུྃ༔ དེ་ནས་དྷཱིཿ༔ ཡིག་རྣམ་ལྔ་གཏད་ལ༔ ཧཱུྃ༔ བཅོམ་ལྡན་མཁྱེན་རབ་རིགས་ལྔ་ཡི༔ ཡེ་ཤེས་སྒྱུ་འཕྲུལ་རོལ་པའི་ལྷའི༔ ཐུགས་སྲོག་ངོ་བོ་དྷཱིཿཡི་གེས༔ སྐལ་ལྡན་
ཁྱོད་ལ་དབང་བསྐུར་རོ༔ ཤེས་རབ་ཡེ་ཤེས་དབང་ཐོབ་ནས༔ ཀུན་བཟང་ཡབ་ཡུམ་སྐུ་ཐོབ་ཤོག༔ རྩ་སྔགས་མཐར༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་ཧཱུྃ་ཡིག་དཀར་སེར་དམར་ལྗང་ཐོགས་ལ༔
ཧཱུྃ༔ འཆི་བདག་གཞོམ་བྱེད་ཁྲོ་བོའི་རྒྱལ༔ གཤིན་རྗེ་གཤེད་པོ་བགེགས་ཀྱི་གཤེད༔ རྡོ་རྗེ་འཇིགས་བྱེད་འཇིགས་པར་བྱེད༔ ཐབས་ཀྱི་ཡང་སྙིང་ཡི་གེ་ཧཱུྃ༔ ཁྱོད་ཀྱི་སྙིང་གར་བཞག་པ་
39
18

གཏེར་ བདུད་འཇོམས་གླིང་པའི་གསུང་། གསར།
ཡིས༔ ཡིད་སྒྲིབ་དག་ནས་ཐུགས་དབང་ཐོབ༔ ཆོས་ཀྱི་སྐུ་རུ་སངས་རྒྱས་ཤོག༔ རྩ་སྔགས་དང་༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་རལ་གྲི་ལྔ་གཏད་ལ༔ ཧཱུྃ༔ བཅོམ་ལྡན་མཁྱེན་རབ་དབང་པོ་
ཡི༔ ཤེས་རབ་ཡེ་ཤེས་རང་གཟུགས་ལས༔ གཟུང་འཛིན་གཅོད་པའི་རལ་གྲི་འདིས༔ སྐལ་ལྡན་བུ་ལ་དབང་བསྐུར་རོ༔ བདག་མེད་རྟོགས་པའི་ཤེས་རབ་ཀྱིས༔ འཁོར་བ་ཡོངས་
སྒྲོལ་དབང་ཐོབ་ཤོག༔ རྩ་སྔགས་དང་༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་ཡ་ཡིག་གཏད་ལ༔ ཧཱུྃ༔ ཡ་ཡིག་འཆི་བདག་གཤིན་རྗེའི་སྲོག༔ སྐལ་ལྡན་ཁྱོད་ལ་གཏད་པ་ཡིས༔ གཤིན་རྗེ་ཡོངས་ལ་
དབང་བསྒྱུར་ནས༔ བསྟན་དགྲ་ཡོངས་སྒྲོལ་དབང་ཐོབ་ཤོག༔ ཡ་མ་རཱ་ཙ་ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་དགྲ་སྟ་གཏད་ལ༔ ཧཱུྃ༔ དགྲ་སྟ་འཆི་བདག་གཤིན་རྗེའི་ཐུགས༔ སྐལ་ལྡན་ཁྱོད་ལ་
གཏད་པ་ཡིིས༔ སྡེ་བརྒྱད་སྲོག་ལ་དབང་ཐོབ་ནས༔ བསྟན་དགྲ་བསྒྲལ་བའི་མཐུ་ཐོབ་ཤོགཿ༔ ཨཿཡཿམཿདུཿ རུཿཙཿཤཿནཿ སརྦ་ཙིཏྟ་་ཨ་བྷི་ཥིཉྩ་ཧཱུྃ༔ ཞེས་སློབ་མ་འཇམ་དཔལ་
དུ་གསལ་བའི་ཐུགས་ཀ་ནས་ཡ་ཡིག་ནག་པོ་མདུན་མཁར་འཕྲོས་པ་ལ་འཁོར་འདས་གཉིས་ཀྱི་གཟི་བྱིན་ནུས་མཐུ་ཐམས་ཅད་ཐིམ་པས་གནས་སུ་གྱུར་པ་ལས་གཤིན་རྗེ་ཡ་མ་རཱ་ཙ་ལ་བཀའ་ཡི་
40

বস্তুঘমাখ
ལྷ་མ་སྲིན་སྡེ་བརྒྱད་ཀྱིས་བསྐོར་བ་ལུས་དང་གྲིབ་མའི་ཚུལ་དུ་མི་འབྲལ་བའི་གྲོགས་སུ་ལྷགས་པར་བསྒོམ༔ དེ་ནས་སྲོག་འཁོར་གཏད་ལ༔ ཧཱུྃ༔ ཆོས་ཉིད་བརྡལ་
ཁྱབ་ཆེན་པོའི་དབྱིངས༔ ལྷུན་གྲུབ་རོལ་པ་ལོངས་སྤྱོད་རྫོགས༔ ཀུན་ནས་ཟླུམ་པ་ཐིག་ལེ་ཆེ༔ སྲོག་གི་འཁོར་ལོ་འདི་གཏད་པས༔ སྒྲུབ་དང་དཀྱིལ་འཁོར་ཐམས་ཅད་ལ༔ དབང་
བསྒྱུར་དབང་མཆོག་ཐོབ་པར་ཤོག༔ རྩ་སྔགས་དང་༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་རིལ་བུ་གཏད་ལ༔ ཧཱུྃ༔ དུས་གསུམ་སངས་རྒྱས་ཐམས་ཅད་ཀྱི༔ དགོངས་བཅུད་འདུས་པའི་རིལ་བུ་འདི༔
སྐལ་ལྡན་བུ་ལ་གཏད་པ་ཡིས༔ མྱོང་གྲོལ་ཡེ་ཤེས་བདུད་རྩི་ཡིས༔ འགྲོ་དོན་རླབས་ཆེན་འགྲུབ་པ་དང་༔ དོན་གཉིས་མཐར་ཕྱིན་དབང་ཐོབ་ཤོག༔ རྩ་སྔགས་མཐར༔ ཙིཏྟ་ཨ་བྷི་ཥིཉྩ་ཧཱུྃ༔
དེ་ནས་ཚིག་དབང་བསྐུར་བ་ལ༔ དང་པོ་འཇའ་ཤེལ་གཏད་ལ༔ ཧཱུྃ༔ གདོད་མ་གཞི་ཡི་སངས་རྒྱས་ཀྱི༔ ལྷུན་གྲུབ་རོལ་པའི་རང་རྩལ་ལས༔ ཡེ་ཤེས་འཇའ་ཤེལ་འདི་གཏད་པས༔ སྒྲོན་མ་བཞི་ཡི་
༣ ངང་མངོན་གྱུར༔ སྣང་བ་བཞི་ཡི་འཕེལ་སྨིན་ཟད༔ གཞོན་ནུ་བུམ་སྐུར་སངས་རྒྱས་ཤོག༔ རྩ་སྔགས་མཐར༔ སརྦ་ཨ་བྷི་ཥིཉྩ་ཧཱུྃ༔ དེ་ནས་འཇའ་འོད་ཀྱི་ཐིག་ལེ་གཏད་ལ༔ ཧཱུྃ༔ གདོད་མ་གཞི་
41
18

གཏེར་ བདུད་འཇོམས་གླིང་པའི་གསུང་། གསར།
ཡི་སངས་རྒྱས་ཀྱི༔ ལྷུན་གྲུབ་དག་མཉམ་ཆེན་པོའི་གདངས༔ ཡེ་ཤེས་འོད་ཐིག་འདི་གཏད་པས༔ མ་དག་འཁོར་བའི་སྣང་སེམས་ཀུན༔ དག་དབྱིངས་དྭངས་མར་མངོན་སངས་རྒྱས༔
འཇའ་ལུས་ཆེན་པོའི་དབང་ཐོབ་ཤོག༔ རྩ་སྔགས་དང་༔ སརྦ་ཨ་བྷི་ཥིཉྩ་ཧཱུྃ༔ དེ་ནས་རིག་པའི་རྩལ་དབང་ལ༔ འོད་ཀྱི་ཐིག་ལེ་གཏད་ལ༔ ཧཱུྃ༔ ཀུན་ནས་ཟླུམ་པགཞིའི་ཐིག་ལེ༔ སྐལ་ལྡན་ཁྱོད་ལ་
གཏད་པ་ཡིས༔ མ་རིག་འཁྲུལ་པའི་སེམས་སྣང་ཀུན༔ སྒྱུ་མའི་འཁྲུལ་འཁོར་ཞིག་པ་བཞིན༔ ཀ་དག་གདོད་མའི་དབྱིངས་སུ་ཞིག༔ རིག་པ་རྩལ་གྱི་དབང་ཐོབ་ཤོག༔ ཨ༔
བརྗོད་པས་ཁམས་གསུམ་གྱི་སྣང་སེམས་ཐམས་ཅད་ཐུགས་རྗེ་སྤྲུལ་སྐུའི་དབྱིངས་སུ་ཞིག༔ ཨ༔ བརྗོད་པས་ལྷུན་གྲུབ་ལོངས་སྤྱོད་རྫོགས་པའི་དབྱིངས་སུ་ཞིག༔ ཨ༔ བརྗོད་པས་ཀ་
དག་ཆོས་སྐུའི་དབྱིངས་སུ་འབྱམས་ཀླས༔ ཕཊ༔ བརྗོད་པས་དུས་གསུམ་འཕོ་འགྱུར་མེད་པའི་རྒྱས་ཐེབས་པར་གྱུར༔ དེ་ནས་གཏོར་མ་གཏད་ལ༔ ཧཱུྃ༔ འཁོར་འདས་འུབ་ཆུབ་རོལ་པ་ཡི༔
ཐབས་ཤེས་དབྱེར་མེད་བ་ལིཾ་ཏ༔ བརྡལ་ཁྱབ་ཆོས་དབྱིངས་མཁའ་ལ་བསྙེགས༔ དྭངས་གསལ་འོད་ཀྱི་མཁའ་ཀློང་དུ༔ རྒྱལ་བའི་ཞིང་ཁམས་རྟེན་བརྟེན་པ༔ རྒྱ་མཚོར་གཟའ་སྐར་
42

བཅུ་གཅིག་
བཞིན་དུ་ཤར༔ སྐལ་ལྡན་ཁྱོད་ཀྱི་ལག་ཏུ་གཏད༔ རིགས་དང་དཀྱིལ་འཁོར་མ་ལུས་པ༔ བསྒྲུབ་ལ་དབང་བསྒྱུར་དབང་ཐོབ་ཤོག༔ ཅེས་ལྷ་དང་དཀྱིལ་ ཇ
འཁོར་ཐམས་ཅད་ཡོངས་སུ་རྫོགས་པའི་གཏོར་མ་སློབ་བུ་ལ་ཐིམ་པས་གཏོར་མ
རྩ་སྔགས་དང་༔ མ་ཧཱ་བ་ལིཾ་ཏ་མཎྜ་ལ་ཨ་བྷི་ཥིཉྩ་ཧཱུྃ༔ དེ་ནས་སེང་གེའི་ཁྲི་སྟན་དང་བཅས་པ་གཏད་ལ༔ ཧཱུྃ༔ དུས་གསུམ་སངས་རྒྱས་ཐམས་ཅད་ཀྱི༔ མཁྱེན་བརྩེ་ནུས་པའི་དབང་ཕྱུག་གིས༔
༈ རྡོ་རྗེ་གསུམ་དུ་སྨིན་གྲོལ་བའི༔ རྡོ་རྗེ་གསུམ་དུ་སྨིན་གྲོལ་བའི༔ རྒྱལ་བའི་དབང་པོ་ད་ རྒྱལ་བའི་དབང་པོ་དམ་པ་ཁྱོད༔ ཁམས་གསུམ་ཆོས་ཀྱི་རྒྱལ་པོ་ཡི༔ རྒྱལ་པོར་མངའ་གསོལ་ཁྲི་རུ་འཁོད༔ དུས་གསུམ་སངས་རྒྱས་ཐམས་ཅད་ཀྱི༔
གདུལ་བྱ་ཕྲིན་ལས་དཔལ་ཐོབ་ནས༔ འཁོར་བ་དོང་སྤྲུགས་དབང་ཐོབ་ཤོག༔ དེ་ནས་གླེགས་བམ་སྤྱི་བོར་བཞག་ལ༔ ན་མོ༔ ཆོས་སྐུ་ཀུན་བཟང་ཡབ་ཡུམ༔ དྲུག་པ་རྡོ་རྗེ་འཆང་ཆེན༔
༣ སྟོན་པ་རྡོ་རྗེ་སེམས་དཔའ༔ གུ་རུ་དགའ་རབ་རྡོ་རྗེ༔ ོ མཁས་པ་ཤྲཱི་སེངྷ༔ པཎ་གྲུབ་འཇམ་དཔལ་བཤེས་གཉེན༔ ཨོ་རྒྱན་མཚོ་སྐྱེས་རྡོ་རྗེ༔ མཁའ་འགྲོ་ཡེ་ཤེས་མཚོ་རྒྱལ༔
43
18

གཏེར་ བདུད་འཇོམས་གླིང་པའི་གསུང་། གསར།
འབྲོག་བན་ཁྱེའུ་ཆུང་ལོ་ཙཱ༔ རྗེ་འབངས་ཉི་ཤུ་རྩ་ལྔ༔ གཏེར་ཆེན་བརྒྱ་དང་རྩ་བརྒྱད༔ དྲིན་ཆེན་རྩ་བ་དང་བརྒྱུད་པར་བཅས་པའིདཔལ་མགོན་རིག་འཛིན་བླ་མ༔ ཡི་དམ་དཔའ་བོ་
མཁའ་འགྲོ༔ བཀའ་སྲུང་དམ་ཅན་རྒྱ་མཚོའི་ཚོགས་མ་ལུས་ཤིང་ལུས་པ་མེད་པ་ཐམས་ཅད་དང་༔ ཁྱད་པར་དུ་འཇམ་དཔལ་སྒྱུ་འཕྲུལ་རོལ་པའི་ལྷ་ཚོགས་འཁོར་དང་བཅས་པ་ཐམས་ཅད་
ཀྱིས༔ སྐལ་ལྡན་གྱི་སློབ་མ་འདི་ལ་སྐུ་གསུང་ཐུགས་ཡོན་ཏན་ཕྲིན་ལས་མི་ཟད་པ་རྒྱན་གྱི་འཁོར་ལོའི་དབང་རྣམས་ཡོངས་སུ་རྫོགས་པར་བསྐུར་དུ་གསོལ༔ བྱིན་གྱིས་བརླབ་པར་མཛད་དུ་
གསོལ༔ ཐུགས་རྒྱུད་རྣམ་པར་མི་རྟོག་པའི་ཡེ་ཤེས་འཕོ་བར་མཛད་དུ་གསོལ༔ རྟོགས་པ་སྤར་དུ་གསོལ༔ མཐུ་ནུས་བསྐྱེད་དུ་གསོལ༔ སྒོ་གསུམ་རྡོ་རྗེ་གསུམ་གྱི་རོལ་པ་རུ་འཕོ་བར་
མཛོད་ཅིག༔ སྨིན་ཅིང་གྲོལ་བར་མཛོད་ཅིག༔ བཀའ་དང་བསྟན་བཅོས་མདོ་སྔགས་རྒྱུད་སྡེ་རྒྱ་མཚོའི་དབང་ལུང་ཡོངས་སུ་རྫོགས་པ་ཐོབ་པར་མཛད་དུ་གསོལ༔ ཚེ་གཅིག་ལུས་གཅིག་
འདི་ཉིད་དུ་འཇའ་ལུས་འཕོ་བ་ཆེན་པོའི་སྐུ་རུ་སད་ནས་སངས་རྒྱས་པར་མཛད་དུ་གསོལ༔ ཨོཾ་ཨཱཿཧཱུྃ༔ སརྦ་བུདྡྷ་དྷརྨ་སངྒ་ཡ་ཀཱ་ཡ་ཝཱཀ་ཙིཏྟ་སརྦ་ཨ་བྷི་ཥིཉྩ་ཧཱུྃ༔ དེ་ནས་བཀྲ་ཤིས་རྫས་བརྒྱད་
44

གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ བཀྲ་ཤིས་རྫས་བརྒྱད་འདི་གཏད་པས༔ ཡོན་ཏན་ཕུན་སུམ་ཚོགས་པའི་དཔལ༔ ཡོངས་ཐོབ་དོན་གཉིས་
བཅུ་གཉིས་བྱོན།
ལྷུན་གྲུབ་ཤོག༔ མངྒ་ལཾ་ཨ་བྷི་ཥིཉྩ་ཧཱུྃ༔ དེ་ནས་བཀྲ་ཤིས་རྟགས་བརྒྱད་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ བཀྲ་ཤིས་རྟགས་བརྒྱད་འདི་གཏད་པས༔ མཚན་དཔེས་བརྒྱན་པའི་
སྐུ་ཐོབ་ནས༔ སྤྲུལ་སྐུའི་གདུལ་བྱ་མྱུར་ཐོབ་ཤོག༔ ཨཥྚ་མངྒ་ལཾ་ཨ་བྷི་ཥིཉྩ་ཧཱུྃ༔ དེ་ནས་རྒྱལ་སྲིད་སྣ་བདུན་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ རྒྱལ་སྲིད་སྣ་བདུན་འདི་གཏད་
པས༔ རྒྱལ་བའྀ་རྒྱལ་སར་དབང་འབྱོར་ཏེ༔ རྣམ་མཁྱེན་སངས་རྒྱས་མྱུར་ཐོབ་ཤོག༔ མ་ཎི་རཏྣ་ཨ་བྷི་ཥིཉྩ་ཧཱུྃ༔ དེ་ནས་གཏང་རག་འབུལ་བ་དང་༔ དམ་ཚིག་གཉན་པོ་བསྒྲགས་པ་ཡི༔ རྗེས་ལ་བཀྲ་ཤིས་
བསྔོ་སྨོན་བྱ༔ ལྟ་དགོངས་ལྡན་པའི་སློབ་དཔོན་གྱིས༔ དད་དམ་ལྡན་པའི་སློབ་བུ་ཡི༔ དབང་འདི་ཐོབ་ནས་ཉམས་ལེན་ན༔ ཚེ་འདིར་མངོན་སངས་རྒྱས་འགྱུར་རོ༔ བཅུ་ལས་མང་ལ་བསྐུར་མི་རུང་༔ མཁའ་འགྲོ་འབུམ་གྱི་བཀའ་རྒྱ་ཡོད༔
༢༥ བཀའ་སྲུང་དབང་ཕྱུག་ཆེན་པོ་དང་༔ གཟའ་དང་གནོད་སྦྱིན་གཤིན་རྗེར་གཏད༔ དམ་ཉམས་ལག་ཏུ་མ་ཤོར་རྒྱ༔ ས་མ་ཡཿ༔ 更更更 གཏེར་རྒྱ༔ སྦས་རྒྱ༔ གཏད་རྒྱ༔ ਤੁਧਨ གསང་རྒྱ༔ གུ་ཧྱ༔
45
18

གཏེར་ བདུད་འཇོམས་གླིང་པའི་གསུང་། གསར།
ཞེས་པ་འདི་ཡང་གཏེར་སྟོན་བདུད་འཇོམས་རྡོ་རྗེས་གཏེར་ནས་བཏོན་ཏེ་མི་ལོ་སུམ་ཅུ་བར་དུ་བཀའ་རྒྱ་བྱས་མཐར་ཆོས་ཀྱི་བདག་པོ་ཀུན་བཟང་དཔལ་འབར་དང་དགེ་འདུན་རྒྱ་མཚོ་གཉིས་ཀྱིས་ནན་དུ་བསྐུལ་ངོར་གསེར་སྟོད་བླ་མ་རོང་ནས་དག་པར་ཕབ་པའོ།།
དགེའོ། །དགེའོ། །དགེའོ། །སརྦ